Document ID: /roh_data/filtered/fineweb-2-filterrobots_roh.jsonl.gz/46219

Ils purtrets d’Elena Denoth han sco motivs duos gronds temas:
1) Üna gruppa da purtrets s’occupa surtuot da las bes-chas e dal muond da chatscha. Il girun, ils gials, ils gials sulvadis, il chatschader, la chatscha, la chatscha ota etc. Quists purtrets da la pittura expriman da maniera intensiva l’affecziun per la natüra vivainta ed üna profuonda colliaziun cun quella; forsa es quai eir l’influenza da sia famiglia chi ha da chefar in üna maniera o tschella cun la fauna alpina sco chüradra e perchüradra o eir sco chatschadra.
2) La gronda part dals purtrets d’Elena Denoth s’occupa però cul cumün engiadinais e sia cumünanza cun sias fuormas tipicas da viver e sias veglias tradiziuns. Motivs specials da quists purtrets sun motivs da schlittadas e da Chalandamarz.